钦定古今图书集成/明伦汇编/氏族典/第077卷 > 《滕县志》 > 吴少微
## 钦定古今图书集成/明伦汇编/氏族典/第077卷 > 《滕县志》 > 吴少微

按《唐书尹元凯传》：元凯时有富嘉谟、吴少微，皆知名。
嘉谟，武功人，晋阳尉；少微，新安人，亦尉晋阳。有魏谷
倚者，为太原主簿，并负文辞，时称“北京三杰。”天下文
章尚徐、庾，浮俚不竞，独嘉谟、少微本经术，雅厚雄迈，
人争慕之，号“吴富体。”豫修《三教珠英》，韦嗣立荐嘉谟、
少微并为左台监察御史。已而嘉谟死，少微方病，闻
之为恸，亦卒。